***Приложение №1***

**ТЕХНИЧЕСКА СПЕСИФИКАЦИЯ**

**Относно: Избор на Изпълнител на обществена поръчка с предмет:„Реконструкция и подмяна на част от водопроводната мрежа в гр.Гурково, Община Гурково-Втори етап"**

**А. ОБЩИ ПОЛОЖЕНИЯ**

Обект на настоящата обществена поръчкае строеж „Реконструкция и подмяна на част от водопроводната мрежа в гр.Гурково, Община Гурково-Втори етап”, съгласно одобрен инвестиционен проект.Чрез изпълнението на проекта ще се подобри техническата инфраструктура на гр. Гурково, както и ефективността на използвания воден ресурс. Ще се подобри качеството и надеждността на подаването на питейна вода за всички потребители. Ще се намалят разходите за енергия, поддръжка и ремонт на водородната мрежа.

По технически характеристики и значимост, съгласно чл.137, ал.1, т.2, буква „б” от Закона за устройство на територията, и чл. 4,ал.2, т.2 от Наредба № 1 от 30.07.2003 г. за номенклатурата на видовете строежи, **строежът е ВТОРА категория.**

Основно изискване към Изпълнителят на СМР е същия да бъде регистриран в Централния професионален регистър на строителя за строежи отчетвърта група- строежи от благоустройствената инфраструктура, хидротехническото строителство и опазването на околната среда, съгласно ПРВВЦПРС и в съответствие с чл.5, ал.6, т. 4.2.- строежи втора категория, т. 4.2.1. строежи по чл. 137, ал. 1, т. 2, буква "б" (ЗУТ) - разпределителни проводи, съоръжения и устройства към тях в областта на водоснабдяването и канализацията.

**Б. СЪЩЕСТВУВАЩО ПОЛОЖЕНИЕ И ПРОЕКТНО РЕШЕНИЕ**

1. **Съществуващо положение**

Община Гурково е разположена в Централна България в източния край на Розовата долина, между Стара планина и Средна гора. Територията й граничи тази на общините Твърдица, Николаево, Казанлък, Стара Загора и Велико Търново.

Град Гурково се намира на 37 км източно от гр. Казанлък, 42 км североизточно от гр. Стара Загора, 26 км северозападно от гр. Нова Загора, 54 км на запад от гр. Сливен и 64 км на юг от гр. Велико Търново.

Релефът на землището е разнообразен. За населеното място и териториите в посока юг е равнинен, а за териториите на север от града е полупланински и планински /южен склон на Стара планина/. Средната надморска височина на гр. Гурково е 324 м.

Водопроводната мрежа на града е изградена в средата на миналия век от етернитови тръби, които са морално и физически амортизирани. Вследствие на това в мрежата са налице чести аварии и значителни загуби на вода, което не само оскъпява и затруднява експлоатацията на мрежата, но и създава сериозни предпоставки за влошаване качеството на питейната вода от инфилтрирани подпочвени води, което крие сериозни рискове за здравето на хората.

През 2000 г. е изготвен работен проект за реконструкция на вътрешната водопроводна мрежа на базата на утвърден брой на населението в града от 3600 жители (*в момента 3213 бл.ж.)*

Към настоящия момент е изградена основната част от магистралната мрежа на града с дължина на главните клонове около 4550 м и второстепенни – с дължина около 13560 м или общо главни и второстепенни около 18110 м, което съставлява близо 80 % от общата необходима дължина по оразмерителна схема / 22634 м /. Така е оформена в голяма степен конфигурацията на магистралната мрежа, което не позволява търсенето и разглеждането на вариантни решения по отношение на главните клонове.

Положените тръби след 2000 г. са ПЕВП с диаметри от Ф90 до Ф225 мм на 6 и 10 атмосфери. Останалите са етернитови с диаметри от Ф80 до Ф200 мм, които трябва да се подменят.

- Голяма част от сега функциониращата мрежа е изградена преди 40-50 години. Това означава, че на практика разглежданата съществуваща водопроводна мрежа е с изтекъл срок на експлоатация;

Съгласно действащите нормативи минималният диаметър за водопроводна мрежа на селища от типа на настоящото е 80 мм;

Основната част от сегашната мрежа е изградена от етернитови тръби, и не отговаря на действащите в момента нормативните изисквания.

Спирателните кранове са компрометирани. Има функциониращи ПХ , но са от типа 50/60 мм, и не отговарят на действащите нормативи за противопожарно водоснабдяване.

Голяма част от улиците са асфалтирани.Изградена е водопроводна мрежа почти по всички улици.В по-голямата част от населеното мястое изградена канализационна мрежа.

Броят на населението към настоящия момент по данни на НСИ е 3213 жители .Основната цел на проекта е реконструкция и подмяна на част от съществуващата водопроводна мрежа, в разглежданите участъци.

Реконструкцията е наложителна поради факта, че съществуващата мрежа е изградена от етернитови тръби, които са амортизирани и са причина за много аварии.Сградните водопроводни отклонения към прилежащите имоти са от поцинковани или черни стоманени тръби, и е необходима тяхната подмяна.

1. **Проектно решение.**
* **Водопроводни клонове**

**Водопроводните клонове**, предвидени за реконструкция, са съгласно приложената ситуация към инвестиционния проект и са с обща дължина 3466,86 м.

**Предвидената за реконструкция водопроводната мрежа в проекта по клонове, дължини и диаметри е както следва:**



В това число **разпределени по диаметри:**

**DN 225 PEHD ;PN10 – 448,07 м**

**DN 125 PEHD ;PN10 – 462,33 м**

**DN 90 PEHD ;PN10 – 2556,46 м**

Всички водопроводни клонове за реконструкция,включват подмяна на съществуващи такива, изпълнени с ет. тръби

Трасето на водопроводите ще минава в уличното платно. Водопроводите ще се изпълнят от полиетиленови тръби висока плътност /ПЕВП/ ,за налягане 1,0 MРa. За фасони части ще се използват фланшови и лепени съединения.

Тръбите ще се положат върху изравнено и профилирано легло от пясък и ще се засипят до 0,15 m от темето им с пясък или трошен камък,фракция 0-40 мм. Обратния насип ще се изпълни с фракция от трошен камък, баластра или песъклива почва.

Сградните водопроводни отклонения към прилежащите сгради и имоти,ще се изградят с изграждането на водопровода, от водопровода до границата на имота, съгласно одобрения технически проект.

Предвидените диаметри на реконструираните участъци осигуряват протичането на необходимите ПП водни количества.

Пожарните хидранти и тяхното местоположение , вид (надземен тип 70/80) и брой са изяснени в предложеното идейно решение на мрежата, съобразно с нейната конфигурация и нормативните изисквания- през максимум 150 м, и с възможност за изолиране със спирателни кранове на участъци, с не-повече от 5 бр. ПХ.

Предвидено е възстановяване на уличната настилка след полагане на водопроводите, като по улиците със съществуваща асфалтова настилка, е предвидено възстановяване на уличната настилка в 2 пласта:

-първи /долен/ пласт –от асфалтова смес ,тип АС 16 бин.БДС EN 13 108-1

/ биндер/, с дебелина 6 см., и Е=950 мPa, положен върху битумен разлив за връзка с основата.

-втори/износващ/пласт - от плътен асфалтобетон ,тип АС 12.5 изн. БДС EN 13 108-1 / биндер/,тип”А”/за тежко движение/, с дебелина 4 см., и Е=1200 мPa.

За улиците с трошено-каменна настилка е предвидено възстановяване със същия вид настилка на разрушената част от платното.

* **Технологичен подход за рехабилитация на мрежата**

При бъдещата рехабилитация на водопроводната мрежа , следва да се имат предвид някои основни изисквания от нормативна и технологична тледна точка. По-важните от тях са както следва:

-Външното водоснабдяване на селището ще продължи да се осъществява по сегашната водоснабдителна схема.

-Въз основа на направените експертни проучвания и при отчитане становищата на Възложителя и оператора „ВиК ” относно състоянието на сегашната мрежа, се препоръчва незабавно пристъпване към рехабилитация на съществуващата мрежа в разглежданите участъци.

-Предвид на конкретните геоложки и хидрогеоложки условия, дължината на водопроводната мрежа и при отчитане предимствата и недостатъците на водопроводите от различен материал, се предлага влагане на тръби от полиетилен висока плътност (ПЕВП) при строителството и рехабилитацията на мрежата.

-Минималният диаметър на тръбите от водопроводната мрежа съгласно нормативните изисквания е 80 мм (респ. Ф 90 за ПЕВП тръби);

-Водоснабдителната система на селището е от трета категория по степенна обезпеченост на необходимото средноденонощно водно количество.

- За всеки жилищен имот и обществен консуматор в проекта се предвижда изграждане на сградно водопроводно отклонение. То ще се изпълнява по начин, отговарящ на техническите и нормативни изисквания;

-За осигуряване на противопожарното водоснабдяване се предвиждат необходимите пожарни хидранти. Те се ситуират по начин, отговарящ на нормативните изисквания;

-Полагането на водопроводите ще бъде в изкоп без укрепване, тъй като изкопите са с дълбочина до 2м.

-В ситуационно отношение те ще се разположат на 1,20 до 1,50 м от бордюра, а във вертикално – с осигурено покритие от 1,50 м над тръбата;

* **Съоръжения по мрежата**

За нормалното функциониране на водопроводната мрежа и осигуряване

на качествено водоподаване към консуматорите , енеобходимо и изграждането на някои водопроводни съоръжения, а именно:

-Сградни водопроводни отклонения с ТСК. Съгласно действащата нормативна уредба се предвижда по едно отклонение за всеки имот със съответния ТСК. Сградните отклонения ще се изпълняват от тръби ПЕВП предимно с диаметър DN 25 или 32 мм;

-Пожарни хидранти. Тяхното местоположение , вид (надземен тип 70/80) и брой са изяснени в предложеното идейно решение на мрежата, съобразно с нейната конфигурация и нормативните изисквания;

-Спирателни кранове. Техният брой и местоположение са видни от изготвеното идейно решение. Предвижда се всички кранове да са с охранителна гарнитура и за налягане PN 10;

-Опорни блокове. Предвиждат се при хоризонталните чупки на водопроводите, в местата на тройниците и в края на всеки водопроводен клон. Ще се изпълнят като бетонови блокове, поемащи силите от водното налягане в тръбите;

-Въздушници и калници, разположени в шахти

-Пресичане на кабели. При пресичането на кабели от другите подземни инженерни мрежи (електрификация, телефонизация и др.) ще се съблюдават минималните хоризонтални и вертикални отстояния от водопроводите с предвиждане на необходимите укрепителни мероприятия.

* **Полагане, изпитване и дезинфекция на водопроводната мрежа**

Изграждането на водопроводната мрежа ще се осъществи по следната принципна технология и изисквания:

-Предвиденият начин на полагане на водопроводите е в изкоп, без укрепване по начина, указан в проекта;

-Местоположението на водопроводите (в напречния профил на улиците и в нивелетно отношение) следва да се съобрази с “Правила и норми за разположение на технически проводи и съоръжения в населени места” . По принцип водопроводите следва да се монтират на отстояние 1,20 до 1,50 м от съответния бордюр;

-Всички тръби ще се полагат върху пясъчна основа или трошен камък,фракция 0-40 мм, с дебелина 10 см.

Страничното запълване на тръбите и засипването до ниво 15 см над темето им също се предвижда с пясък или трошен камък,фракция 0-40 мм;

-Тръбите и фитингите от ПЕВП трябва да притежават сертификат за съответствие ,съгласно изискванията на Наредбата за същественните изисквания за материалите ,влагани в строителството

-Полагането на тръбите от ПЕВП трябва да се извършва съобразно с изисквания на съответните нормативи и стандарти при спазване на условията за транспортиране, товаро-разтоварни работи, заваряване, оперативно полагане (ръчно, машинно), засипване, уплътняване и т.н. Задължително е спазване инструкциите на фирмата-доставчик;

-Обратното засипване между вече положения пясък и пътната онструкция ще се осъществи с допълнително доставен материал от типа на баластра, едър пясък, заклинен трошен камък. Той ще се уплътнява (трамбова) на пластове през 20 см, съгласно изискванията на проекта;

-Връзките между тръби, фитинги и арматури ще се извършват основно с челна заварка и съединения посредством фланци. Свързването на тръби ПЕВП със азбесто-циментови и стоманени тръби и арматури по правило ще се извършва чрез т.н. “фланшов накрайник” , или фланшов адаптор.

-Над водопроводите се поставя сигнална и детекторна лента с оглед на улеснение при по-нататъшната им поддръжка;

-Хидравличното изпитване на тръбите ще се извършва на участъци, съгласно ПИПСМР, стандартите CEN и Нормите за проектиране, изграждане и експлоатация на водопроводи. Съгласно проектното решение е необходимо стойността на изпитвателното налягане да възлиза на минимум 10 атмосфери. Предварителното изпитване ща се извърши с поддържане на максималното работно налягане.

Пробното налягане трябва да се поддържа минимум 30 минути. По време на това изпитване трябва да се направи оглед за явни течове. Изпитването за спад на налягането ще се извърши само при незадоволителни първоначални резултати от предварителното изпитване. В този случай следва да се има предвид Приложение № 7 от Наредба № 2 /22.05.2005 г. на МРРБ.Основното хидравлично изпитване за водоплътност ще се извърши след засипване на изкопа и завършване на всички СМР, изискващи се за съответния изпитван участък. Това изпитване ще се проведе по „ метода на загуби на налягане”. Тук продължителността на изпитване е минимум 1 час, като налягането се повишава постепенно до достигане на пробното STP;

-Дезинфекцията на водопроводите ще се осъществи чрез вкарване в тръбите на разтвор от хлор-газ или хлорно съединение (напр. хлорна вар). Необходимата дозировка по време на дезинфекциране се определя от местните санитарни власти, като обикновено е достатъчна дозата от 20 – 40 г активен хлор на 1 куб.м вода и престой не по-малко от 24 часа;

-В проекта са предвидени необходимите опорни блокове;

-Всички сградни отклонения по трасетата на новопроектираната мрежа ще се подменят от уличните водопроводи до съответната регулационна граница. Тротоарните спирателни кранове също ще бъдат подменени. Към незастроените до момента жилищни парцели се предвижда също изграждане на сградни отклонения и ТСК (първоначално затворени).

* **Земни работи**

 Изкопните работи по водопроводната мрежа и съоръженията по нея се извършват механизирано с багер и ръчно за дооформяне на откосите, дъната и в зоните на контакт с други подемни комуникации - водопровод, ел. Кабели , и в скалнаи почви.

Съгласно инженерно-геоложки данни, съотношението земни/скални почви,за населеното място е 80% земна почва и 20% скална почва. Земната почва ще се копае в съотношение механизиран изкоп-90% / ръчен изкоп-10%.

**В. КОЛИЧЕСТВЕНИ ХАРАКТЕРИСТИКИ НА НЕОБХОДИМИТЕ ЗА ИЗПЪЛНЕНИЕ СТРОИТЕЛНО-МОНТАЖНИ РАБОТИ.**

1. **Общи положения**

Количествата са изчислени , съгласно проектните решения, конкретните детайли и посочената по горе технология на изпълнения

В настоящата спесификация е представена обобщена количествена сметка, образувана на база количества на строително-монтажни работи на отделните клонове и детайли. Обобщената количествена сметка е основна база за определяне на сметната стойност на строежа.

Участниците в процедурата следва да изготвят ценовите предложения на база проектните количества и образуваните и предложени от тях единични цени. Предложенията на участниците е необходимо да бъдат съобразени с конкретните проектни решения, със съществуващото положение и с подробните количествени сметки по отделните клонове.

1. **Количествена сметка –**

Неразделна част от техническата спецификация са приложените количествени сметки.

**ВАЖНО**

*В изпълнение на разпоредбата на чл. 48 ал.2 от ЗОП да се счита добавено „или еквивалент“ навсякъде, където в документацията по настоящата поръчка са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.*

*Ако някъде в техническия проект или документацията за обществена поръчка има посочен: конкретен модел, търговска марка, тип, патент, произход, производство или др., възложителя на основание чл. 50 ал. 1 от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации.*

*Всички строителните материали трябва да отговарят на изискванията на действащите Български държавни стандарти, на изискванията на инвестиционните проекти, БДС или, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материал.*

**Г. ОБЩИ ИЗИСКВАНИЯ КЪМ СТРОИТЕЛСТВОТО**

**1. Времетраене на строителството.**

 Времетраенето на строителството се определя на основание обема на строително – монтажните работи, предвидената механизация и работната ръка на всеки участник като то не може да бъде по - дълго от **3 /три/ месеца.**

Изпълнението на строително-монтажните работи (СМР) ще се извършва на основание разработения и одобрен технически инвестиционен проект, при спазване на изискванията на всички действащи към настоящия момент в Република България закони, правилници и нормативи, касаещи изпълнението на обекти и работи от сходен характер.

Заложените по-долу изисквания за изпълнение на СМР са минимални. Изпълнителят следва да спазва всички действащи нормативи, правилници, спецификации, национални и хармонизирани европейски стандарти и др., както и да спазва добрата инженерна практика при изпълнението на видовете СМР, предмет на поръчката.

Отсъствието на дадена информация, критерий или друго в настоящата спецификация не освобождава Изпълнителя от отговорността да изпълни работите съгласно в действащитенормативни изисквания .

При необходимост, Строителният надзор и/или представител на Авторския надзор и/или Възложителя ще дават указания относно правилата за изпълнение и приемане на работите.

**2. Изисквания за изпълнение на СМР:**

- Качеството на влаганите материали ще се доказва с декларация за съответствието на строителния продукт от производителя или от неговия упълномощен представител (съгласно Наредба РД-02-20-1 от 5.02.2015 г. за условията и реда за влагане на строителни продукти в строежите на Република България.

- Некачествено извършените работи и некачествените материали и изделия ще се коригират и заменят за сметка на Изпълнителя, като гаранционните срокове не могат да бъдат по-кратки от нормативно определените в Наредба 2/2003 г. на МРРБ за въвеждане в експлоатация на строежите в Република България и минимални гаранционни условия за изпълнени строителни и монтажни работи, съоръжения и строителни обекти.

- Действително изпълнените СМР, включени в общата стойност на строежа се актуват съгласно остойностената количествена-стойностна сметка на Изпълнителя за реално изпълнени количества.

- Извършените СМР да бъдат в съответствие с БДС или еквивалент, при спазване на действащите нормативни актове.

- Да се опазват геодезичните знаци /осови камъни, репери и др./. Ако е неизбежно премахването на геодезичен знак да се извърши прецизен репераж.Преди премахването на знака да се уведоми техническата служба на Общината за проверка на репеража и определяне на начина и срока за възстановяване на геодезичния знак.

- Да се опазват от повреди и се възстановяват съществуващите подземни и надземни проводи и съоръжения, трайни настилки и зелени площи, които не са предмет на настоящия проект. В случай на нарушени трасета или при прекъсване на трасета на подземна комуникация, неприсъстващи в изходната информация предоставена от експлоатационните дружества, да се информира и търси съдействие от Възложителя и съответното експлоатационно дружество.

- Изпълнителят отговаря единствено и изцяло за провеждането и документирането на всички изпитания, присъщи на видовете работи и изискващи се по действащите нормативни документи.

- Полагането и монтирането на всички материали и оборудване да става по предписанията и условията на съответните производители и проектни детайли.

- Изпълнителят е длъжен да участва с упълномощен представител във всички организационни форми от управлението на проекта за целия период, като изпълнява приетите законосъобразни и в съответствие с договора общо приети задачи и срокове за тяхното изпълнение.

**3. Текущ контрол по време на строителния процес**

Осъществява се от:

* Външен изпълнител за изпълнение на строителен надзор;
* Техническите експерти на общината в качеството й на Възложител ще осъществяват инвеститорски контрол и проверки на място.

Постоянният контрол върху изпълнението на СМР от време на целия строителен процес от откриване на строителната площадка до предаване на строежа за експлоатация ще се осъществява относно:

* съответствие на изпълняваните на строежа работи по вид и количество с одобрените строителни книжа и КСС;
* съответствие на влаганите на обекта строителни продукти с предвидените в проектосметната документация към договора – техническа спецификация, КСС, оферта на изпълнителя и др.;
* съответствие с представените от изпълнителя и приетите от възложителя като неразделна част от договора за изпълнение на СМР линейни календарни графици;
* проверка на оригинални разходооправдателни документи за доказване на реалното изпълнение на дейността, вкл. реквизити, съгласно действащото законодателство;
* проверка на съпътстващи документи с доказателствен характер;
* проверка за аритметични грешки.
* проверка на съответствието на реално изпълнени СМР с техническите проекти и всички изменения в тях, одобрени от общината;
* измерване на място на реално изпълнени СМР от Протокола за приемане на извършени СМР за сравняване с актуваните от изпълнителите и инвеститорския контрол количества и тези по КСС;
* проверка за технологията на изпълнение и качеството на вложените материали и продукти и съответствието им с изискванията на техническия проект.

**4. Приемане, разплащане и рекламация на извършени СМР.**

Извършените СМР се приемат от представител на Възложителя и от Строителния Надзор. Изпълнителят трябва своевременно, в процеса на работа, да съставя и/или подписва цялата необходима строителна и екзекутивна документация, да съставя и/или подписва всички Актове и Протоколи, съгласно Наредба № 3 от 31 юли 2003 г. за съставяне на актове и протоколи по време на строителството, да съставя и/или подписва всички документи, необходими за изплащане на действително извършените и претендирани СМР, както и всички други документи съгласно Договора.

Разплащането на извършените СМР ще се извършва на основание подписан Протокол за изпълнени видове СМР, в съответствие с договорените условия.

Извършената работа следва да отговаря на изискванията на техническите спецификации и нормативни разпоредби и правила, действащи към момента на предаване на работата.

При установяване на нередности и/или дефекти и/или некачествени материали и/или некачествени работи, същите се коригират и заменят за сметка на Изпълнителя, като същият е длъжен да приведе обекта в годно за експлоатация и в съответствие с допустимите отклонения на ПИПСМР условия и състояние.Гаранционните срокове на извършените поправки трябва да бъдат не по-малки от предвидените в чл.20, ал.4 Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Възложителят, чрез свои представители ще осъществяват непрекъснат контрол по време на изпълнението на видовете СМР и ще правят рекламации за некачествено свършените работи.

Изпълнителят е длъжен да координира всички свои дейности със Строителния Надзор и с Възложителя за съвместяване на други текущи повреди и строителни дейности в зоните на изпълнение на проектните СМР.

**5. Строителна документация.**

Изпълнителят трябва да изготвя и съхранява надеждно и прегледно всички необходими документи, доказващи изпълнените от него работи в съответствие с актуалните редакции на проектната документация, извършените закупувания на суровини и материали, наемането на работна ръка и механизация, спазването по всяко време на приложимите нормативни изисквания към механизацията, персонала, организацията на работите на обекта, счетоводството и контрола и др.

Изпълнителят е длъжен да създава цялата строителна документация съгласно нормативните изисквания, както и да спазва указанията и изискванията на Възложителя и на управляващия орган по отношение на създаването на необходимите документи, годни за верификация от съответните органи, както и да изпълняват всички указания за привеждане и окомплектовка на всички документи.

След завършване на строежа, Изпълнителят трябва да подреди, опише и предаде на Възложителя оригиналите на цялата документация за строежа, освен тази която трябва да се съхранява при него, за която Изпълнителят трябва направи копия и ще ги предаде на Възложителя.

**6. Изисквания за осигуряване на безопасни условия на труд**

Изпълнителят е длъжен сам и за своя сметка за срока на времетраене на договора да осигурява изискванията на Закона за здравословни и безопасни условия на труд /ЗЗБУТ/ и Наредба № 2/2004 г. на МРРБ и МТСП за МИЗБУТИСМР при извършване на строително- ремонтните работи.

Изпълнителят следва да се съобрази с характера на строежа и да спазва стриктно изискванията на Плана за безопасност и здраве (ПБЗ), както и при необходимост да го доразработи и съгласува със съответните органи.

**7. Управление на строителните отпадъци.**

В съответствие с Наредбата за управление на строителните отпадъци и за влагане на рециклирани строителни материали, приета с ПМС 277 от 05.11.2012 г., обн. ДВ бр. 89 от 13.11.2012 г., в сила от 13.11.2012 г. при извършване на строително – монтажните работи Изпълнителят следва да изпълни одобрения план за управление на строителните отпадъци (ПУСО), изготвен в рамките на техническия проект.

**8. Механизация**

Изпълнителят е длъжен да осигури необходимите основни, специфични или временни механизация и оборудване, необходими за изпълнението на всички работите, предмет на Договора, така че да бъдат годни за въвеждане в експлоатация.

**9. Ликвидиране на пожари и аварии.**

Преди започване на строителството Изпълнителят да изработи подробен план с мероприятия за недопускане на пожари и аварии и тяхното ликвидиране и да го представи за съгласуване и одобрение на длъжностното лице по ЗБУТ.

При пожар или авария се действа според чл. 74 от Наредба № 2 за минималните изисквания за безопасност и здраве при изпълнение на СМР.

При подаване на сигнал за аварийно положение техническият ръководител или определено от него лице незабавно взема следните мерки:

Незабавно се уведомяват съответните органи на ПАБ. Прекратява се извършването на всякаква работа на мястото на пожара или аварията. Веднага се информират работещите, които са изложени или могат да бъдат изложени на сериозна или непосредствена опасност от наличните рискове, както и за действията за защитата им. Организира се ликвидиране или локализация на пожара или аварията чрез използване на защитни и безопасни инструменти и съоръжения. Разпорежда се отстраняването на безопасно място на работещите, които не участват в борбата срещу пожара или аварията. Докато все още е налице сериозна и непосредствена опасност работата не се възобновява.

Забранява се гасенето на запалени течни горива с вода. Същото се извършва с пясък или пенообразуващи пожарогасители.

**10. Административни спесификация**

При изпълнение на настоящата обществена поръчка, изпълнителя е длъжен да спазва стриктно действащото законодателство в Р България . Изпълнителят е длъжен да се съобразява с приложимите за строежа нормативни документи , а именно:

- Закон за устройство на територията

- Наредба 3 от 31-03.2003 г за съставяне на актове и протоколи по време на строителството

-Наредба № 2/2004 г. на МРРБ и МТСП за МИЗБУТИСМР при извършване на строително- ремонтните работи.

- Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

- Закон за управление на отпадъците

- Наредба за управление на строителните отпадъци и за влагане на рециклирани строителни материали, приета с ПМС 277 от 05.11.2012 г., обн. ДВ бр. 89 от 13.11.2012 г., в сила от 13.11.2012 г

- Закон за водите

- Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България

- Наредба № 2 / 22.03.2005г. за проектиране, изграждане и експлоатация на Водоснабдителни системи.

- НАРЕДБА № Із-1971 / 29.10. 2009 г.за строително-технически правила и норми за осигуряване на бeзопасност при пожар

- Наредба № 8 / 28.07.1999г. за правила и норми за разполагане на технически проводи и съоръжения в населени места.

 **Община Гурково**

**Директор на Дирекция „ОДУТИ”:***п. (чл.37 ЗОП)*

**Румяна Драганова**